Sideløbende med den organiserede beroligelse skete der tiltag for at støtte markedet. Torsdag den 24. oktober, da panikken var værst, valgte bankerne at skride ind, og det lykkedes dem ved store aktieopkøb at bremse værdipapirernes forsatte styrtdyk. Men samtidig var der mange mindre investorer og investeringsselskaber, som forsøgte at holde kursen på bestemte værdipapirer oppe.<ref>Galbraith, s. 145f, 169f, 179f</ref> Blandt disse tiltag er et af de mest kendte, da [[John D. Rockefeller]] midt under krisen offentligt erklærede, at "da vi tror, at landets fundamentale tilstand er sund ... har min søn og jeg i nogle dage købt sunde aktier."<ref>Galbraith, s. 140, 155</ref>
Historie Videnskab Humaniora